《重用前韵赠卞大夫》
宋代·刘攽

辞满苦不早，独往始为勇。闻君湖上田，二顷容五种。

力农有休期，杂费宁谓冗。岁事副夙心，素封弥假宠。

若人寿者相，眉豪耳秀耸。陶公请息交，林类歌面陇。

诸侯非得友，明诏期不奉。丛茂鸟所安，渊深鱼勿恐。

由来浮云志，九鼎未加重。胡为突不黔，憔悴摩顶踵。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。